Dele van Jhb sonder water | Netwerk24
Dele van Jhb sonder water
Deur Riaan Grobler, News24 19 September 2018 14:44
Daar is nie genoeg water in reservoirs in Bryanston, Johannesburg, nie en daarom is die uitlate gesluit en is mense sonder water, het Isaac Dhludhlu, woordvoerder van Johannesburg Water, gesê.
Johannesburg Water twiet daar is “probleme met die reservoirs in Bryanston.”
Mense in Bryanston, Epsom Downs, Palmlands, Douglasdale, Fourways, Lonehill en Magaliessig het reeds van Dinsdagaand af nie water nie.
“Ons is besig met ondersoeke. Die water wat in die reservoir invloei is nie genoeg nie, ons het druk en kapasiteit in die reservoir verloor.
“Ons weet nie wat die oorsaak is nie. Ons vind nog by Rand Water uit of die toevoer van hulle af genoeg is vir ons reservoirs. Ons ondersoek ook of daar iewers ’n lekkasie is wat die probleem veroorsaak.”
Volgens Dhludhlu is watertenks na die gebiede wat geraak word, gestuur.
Dhludhlu sê Johannesburg Water sal op Twitter aankondig wanneer die watertoevoer herstel is.
Meer oor: Bryanston | Johannesburg | Waternood
Tshwane moet krane nog stywer toedraai